Title: Et lille hus i byen
Description: Arbejdernes Byggeforening blev stiftet i 1865 af velgørende københavnere. Boligforholdene i København var forfærdelige for byens fattige, og foreningen skulle sikre, at der blev opført gode og sunde arbejderboliger. Inden den blev lukket i 1974, opførte foreningen ti bebyggelser i Københavnsområdet, hvoraf de ni står endnu: Sverrigsgade, Nyboder, Olufsvej, Kartoffelrækkerne, Humleby, Komponistkvarteret, Lyngbyvejskvarteret, Amagerkvarteret og Søborgkvarteret. Kartoffelrækkerne, Humleby og Komponistkvarteret er de mest kendte. Et lille hus i byen fortæller om de tanker, der oprindelig lå til grund for Arbejdernes Byggeforening og dens bebyggelser. Den beretter om husenes store arkitektoniske kvaliteter og om det hverdagsliv, der udfolder sig i dem. Bebyggelserne, der blev opført som billige arbejderkvarterer, er i dag eftertragtede enklaver for velstillede københavnere. Populariteten bunder ikke alene i husenes historie, men også i en række andre forhold, som arkitekter og planlæggere kan lære af i dag. Bogen er bl.a. illustreret med arkitekturfotografen Jens Lindhes stemningsfulde billeder. Den udgives i samarbejde med Dansk Arkitektur Center.
Subjects: Domestic Architecture, Buildings, structures, Arbejdernes Byggeforening (Silkeborg, Denmark)
Places: Denmark, Copenhagen, Copenhagen (Denmark)